Investigazzjoni mill-iskwadra kontra d-droga waslet għall-arrest ta’ Niġerjan ta’ 35 sena li joqgħod in-Naxxar fuq traffikar tad-droga. Il-pulizija qalet li n-Nigerjan ġie arrestat kmieni wara nofsinhar fi Triq Leli Falzon meta nqabad b’baskett li kien fih 700 gramma ta’ sustanza li hija suspettata li hija droga eroina. Il-pulizija għamlet ukoll tfittxija fid-dar tiegħu fejn instabet ammont ieħor ta’ sustanza kannella suspettata li hija eroina. Skont il-pulizija b’kollox instabu kilo u tlett mitt gramma ta’ droga. Bil-każ ġiet infurmata l-maġistrat tal-għassa li qed tagħmel inkjesta. Il-pulizija qalet li għadha għaddejja bl-investigazzjonijiet tagħha waqt li n-Niġerjan msitenni jitressaq il-qorti akkużati bit-traffikar tad-droga.